recursal/SuperWikiNEXT-32B huggingface dataset:
**মেছেনি খেল** বা **মেছেনি নাচ** হল উত্তরবঙ্গের রাজবংশী সম্প্রদায়ের মহিলাদের গ্রামীণ লোকাচারকেন্দ্রিক নৃত্যগীত। মূলত পশ্চিমবঙ্গের জলপাইগুড়ি, কোচবিহার ও আলিপুরদুয়ার জেলায় তিস্তাবুড়ির ব্রতপূজা উপলক্ষে এই নাচগান অনুষ্ঠিত হয়।

বৈশিষ্ট্য
---------

উত্তরবঙ্গের প্রধান নদী তিস্তা স্থানীয় কৃষিজীবী মানুষের কাছে জাগ্রত দেবতা। তাই বাংলা বছরের শুরুতে সারা বছরের শুভকামনায়, খরা-বন্যার হাত থেকে পরিত্রাণলাভের জন্য, নিয়মিত বৃষ্টি ও অনুকূল আবহাওয়া পাওয়ার জন্য গ্রামীণ মানুষেরা *তিস্তাবুড়ি*র পূজা করেন; পূজার আঙ্গিকগত নৃত্যগীতই *মেছেনী খেল* বা *মেছেনী নাচ* নামে পরিচিত।

রাজবংশী কৃষক মেয়েরা সজ্জিত হয়ে দলবদ্ধভাবে গ্রামে গ্রামে গিয়ে বাংলা বছরের প্রথম দিন থেকে তিস্তাবুড়ির পূজা দেওয়ার জন্য সকলকে আহ্বান জানায়। শোলার অলঙ্কারে সজ্জিত একটি ছাতা নিয়ে বাড়ি বাড়ি গিয়ে গান ও নাচ করে। একমাস ধরে এই অনুষ্ঠান চলে।

একমাস পর মূল পূজার দিনে মেয়েরা কলার খোলা দিয়ে ভেলা তৈরি করে নানা ফুল দিয়ে নানা আকারে ও রূপে তা সাজিয়ে প্রদীপ জ্বালিয়ে জলে ভাসিয়ে দেয়। পূজার উপকরণ হিসেবে থাকে ধূপ, দীপ, কলা, ভোগা (ঘি বা তেলে ভেজানো তুলো বা কাপড়ের সলতে), আতপ চাল ইত্যাদি। এরপর মেয়েরা তিস্তাবুড়ির উদ্দেশ্যে সমবেত কণ্ঠে গান করেন —

"আজি কেনে ভূরার বাইজ মোর উঠেরে।  

না জানি তিস্তা বুড়ি কোন্ ঘাটে সাজেরে।"

এই পূজা মূলত মেয়েদের অনুষ্ঠান হলেও রাজবংশী পুরুষেরা সার্বজনীন ভাবে এতে অংশগ্রহণ করে থাকে।

তথ্যসূত্র
---------

1. 1 2  বাংলার লোকসংস্কৃতির বিশ্বকোষ, দুলাল চৌধুরী, আকাদেমি অব ফোকলোর, কলকাতা: ৭০০০৯৪, প্রথম প্রকাশ:২০০৪, পৃষ্ঠা: ২০৫

বহিঃসংযোগ
---------
**কোরোনা কিয়েলৎসে** (পোলীয় উচ্চারণ: [kɔˈrɔna ˈkʲɛltsɛ], পোলীয়: Korona Kielce) হচ্ছে কিয়েলৎসে ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯৭৩ সালের ১০ই জুলাই তারিখে প্রতিষ্ঠিত হয়েছে। কোরোনা কিয়েলৎসে তাদের সকল হোম ম্যাচ কিয়েলৎসের কিয়েলৎসে সিটি স্টেডিয়ামে খেলে থাকে; যার ধারণক্ষমতা হচ্ছে ১৫,৫৫০। বর্তমানে এই ক্লাবের ম্যানেজারের দায়িত্ব পালন করছেন মাৎসিয়েই বার্তোশেক এবং সভাপতির দায়িত্ব পালন করছেন জিশতফ জায়নৎস। বসনীয় রক্ষণভাগের খেলোয়াড় আদনান কোভাশেভিচ এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, কোরোনা কিয়েলৎসে সবচেয়ে বড় সাফল্য হচ্ছে ২০০৭ পোলীয় কাপের সেমি-ফাইনালে পৌঁছানো।

অর্জন
-----

* **একস্ত্রাকলাসা:**
	+ ৫ম স্থান (৩): ২০০৬, ২০১২, ২০১৭
* **পোলীয় কাপ:**
	+ রানার-আপ (১): ২০০৭
	+ সেমি-ফাইনাল (২): ২০০৬, ২০১৮
* **একস্ত্রাকলাসা কাপ:**
	+ কোয়ার্টার-ফাইনাল (১): ২০০৭

তথ্যসূত্র
---------

1. ↑  "একস্ত্রাকলাসায় কোরোনা কিয়েলৎসে"। *ট্রান্সফারমার্কেট*। সংগ্রহের তারিখ ৩ জুন ২০২০।  `|url-status=সক্রিয়` অবৈধ (সাহায্য)
2. ↑  "কোরোনা কিয়েলৎসে"। ২৪ মার্চ ২০১২ তারিখে মূল থেকে আর্কাইভ করা। সংগ্রহের তারিখ ৩ জুন ২০২০।

বহিঃসংযোগ
---------


উইকিমিডিয়া কমন্সে **কোরোনা কিয়েলৎসে** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (পোলীয়)

টেমপ্লেট:কোরোনা কিয়েলৎসে
টেমপ্লেট:একস্ত্রাকলাসা

প্রবেশদ্বার: ফুটবল
**মসজিদ ও ইমাম জাতীয় উপদেষ্টা বোর্ড** (ইংরেজি: Mosques and Imams National Advisory Board; সংক্ষেপে **MINAB** বা **মিনাব**) যুক্তরাজ্যের মসজিদে সর্বোত্তম অনুশীলন ও প্রচারের লক্ষ্যে ২৭ জুন, ২০০৬ সালে যুক্তরাজ্যে প্রতিষ্ঠিত হয়। এটি একটি স্বাধীন স্বায়ত্তশাসিত সংস্থা যা মসজিদের সক্ষমতা তৈরি করে, মসজিদের মান উন্নয়নে সহায়তা করে এবং ব্রিটিশ মুসলমানদের প্রয়োজনীয়তা সম্পর্কিত বিষয় নিশ্চিত করে। সংস্থাটি ইসলামী ঐতিহ্য এবং চিন্তাধারার সাথে কাজ করে ও ব্রিটিশ মুসলমানরা সংস্থাটির প্রতিনিধিত্ব করে।

২০০৭ সালের নভেম্বরে খসড়া সংবিধান প্রবর্তনের পর *মসজিদ,ইসলামিক কেন্দ্র ও ইমাম প্রশিক্ষণ প্রতিষ্ঠান* এর নেতা ও অভিজ্ঞ প্রতিনিধিদের সাথে পরামর্শের আরও একটি প্রক্রিয়ার আয়োজন করা হয়। পরামর্শের ঘটনাগুলো যুক্তরাজ্যের সমস্ত প্রধান শহরে অনুষ্ঠিত হয় এবং এই কাজটি একটি অন্তর্বর্তী স্টিয়ারিং গ্রুপ দ্বারা পরিচালিত হয়। এই সংস্থাটি চারটি প্রতিষ্ঠাতা সংস্থার সমন্বয়ে গঠিত। সংস্থাগুলো হলো: *আল-খোই ফাউন্ডেশন, ব্রিটিশ মুসলিম ফোরাম, ব্রিটেনের মুসলিম অ্যাসোসিয়েশন* এবং *মুসলিম ব্রিটেনের কাউন্সিল*।

মিনাবের (MINAB) এখন ছয় শতাধিক মসজিদ ও ইসলামিক ইনস্টিটিউট সদস্য রয়েছে। এটি একটি দাতব্য সংস্থা যা ইংল্যান্ড ও ওয়েলসের আইনের অধীনে একটি জবাবদিহিমূলক ব্যবস্থার আইনে নিবন্ধিত।

মান উন্নয়নের শর্ত
------------------

মিনাব (MINAB) মান উন্নয়নের মাধ্যমে মসজিদ নির্মাণের সক্ষমতা তৈরি করে। এর পাঁচটি মান উন্নয়নের শর্ত হচ্ছে :

1. সদস্যরা ভালো কর্পোরেট শাসনের নীতিগুলি প্রয়োগ করবে।
2. সদস্যরা নিশ্চিত করবে যে পরিষেবাগুলো উপযুক্তভাবে এবং অভিজ্ঞ কর্মীদের দ্বারা সরবরাহ করা হয়েছে।
3. যুবকদের জন্য শাসন সহ ক্রিয়াকলাপগুলোতে অংশগ্রহণে কোনও বাধা নেই তা নিশ্চিত করার জন্য ব্যবস্থা করতে হবে।
4. মহিলাদের জন্য শাসন সহ ক্রিয়াকলাপগুলোতে অংশগ্রহণে কোনও বাধা থাকবে না তা নিশ্চিত করার জন্য ব্যবস্থা থাকতে হবে।
5. সদস্যরা নিশ্চিত করবে যে এমন কার্যক্রম রয়েছে যা বিস্তৃত সমাজে মুসলমানদের নাগরিক দায়িত্ব প্রচার করবে।

কোনো মসজিদ যদি উপরোক্ত পাঁচটি মানগুলোর প্রত্যেকটি সম্পূর্ণ বা আংশিকভাবে পূরণ করে তাহলেই মসজিদগুলো স্ব-প্রত্যয়নের সুযোগ পাবে । যে সকল মসজিদ সংস্থাটির মান উন্নয়নের শর্ত পূরণ করবে, পরবর্তীতে মিনাব (MINAB) সেসকল মসজিদ থেকে সঠিকভাবে ৫০% মসজিদ নির্বাচন করবে। যদি মূল্যায়ন প্রক্রিয়ায় মসজিদগুলোর মান উন্নয়নের শর্ত পূরণ না হয় তাহলে মিনাব (MINAB) তা বাস্তবায়ন করবে। সংস্থাটির কমিউনিটি সেক্রেটারি *হ্যাজেল ব্লেয়ার্স* মান উন্নয়নের শর্ত ও তা বাস্তবায়নের ভূয়সী প্রশংসা করেন। তবে অন্যরা সরকারের সাথে এর আপাত সংযোগ নিয়ে প্রশ্ন তুলেছে। *ইনায়েত বাংলাওয়ালা* বলেন: "মিনাবের (MINAB) বৈধতা অর্জন এবং প্রকৃত অগ্রগতির জন্য এটা প্রমাণ করা উচিত যে সংস্থাটি সকল প্রকার সরকারী হস্তক্ষেপ থেকে মুক্ত।"

তথ্যসূত্র
---------

1. ↑  Stepping forward on a fine line | Comment is free
2. ↑  Stepping forward on a fine line | Comment is free

বহিঃসংযোগ
---------

* মসজিদ ও ইমাম জাতীয় উপদেষ্টা বোর্ড
* "Watchdog for UK mosques launches"  *বিবিসি নিউজ*
* MINAB launch  *MCB*
* "Reforms tainted at birth" *Faisal Bodi,Commentisfree*
***মেঘের পরে মেঘ*** ২০০৪ সালে মুক্তিপ্রাপ্ত একটি বাংলাদেশী চলচ্চিত্র। বিখ্যাত চলচ্চিত্র পরিচালক চাষী নজরুল ইসলাম পরিচালিত এই ছবিটি প্রয়াত অভিনেতা ওয়াসিমুল বারী রাজিবের উদ্দেশ্যে উত্সর্গ করা হয়। বিশিষ্ট কথা শিল্পী রাবেয়া খাতুনের উপন্যাস অবলম্বনে নির্মাণ করা হয় এই ছবিটি। বাংলাদেশের স্বাধীনতা যুদ্ধ ভিত্তিক এই ছবিতে অভিনেতা রিয়াজ দ্বৈত চরিত্রে অভিনয় করেন এবং তার বিপরীতে অভিনয় করেছেন পূর্ণিমা।

কাহিনি সংক্ষেপ
--------------

১৯৭১ এ মুক্তিযুদ্ধ চলাকালীন বাংলাদেশের ছোট্ট শান্ত ও নিরিবিলি একটি গ্রাম। মুক্তিযুদ্ধের সময় লন্ডভন্ড এই গ্রামের পটচিত্র। সেই গ্রামেরই এক সন্তান "স্বাধীন মাহমুদ" একদিন জানতে চায় তার পিতৃ পরিচয়। তার জন্ম যুদ্ধ জয়ের পরপরই। প্রশ্ন উঠে কে তার পিতা? মুক্তিযোদ্ধা "সেজান মাহমুদ" (রিয়াজ) নাকি ঘাতক দালাল রাজাকার "মজিদ" (রিয়াজ) নাকি পাকিস্তানি ক্যাপ্টেন "সাদেক"? এই তিনটি চরিত্রের মধ্যে দিয়ে উঠে এসেছে বাংলাদেশের স্বাধীনতা সংগ্রামের দুঃসহ স্মৃতি। মা "সুরাইয়া"র (পূর্ণিমা) কাছে সন্তান স্বাধীন জানতে চায়, তার জন্মের প্রকৃত ইতিহাস। যেন একজন সন্তান নয় বাংলাদেশের জন্মেরও ইতিহাস তুলে ধরা হয়েছে 'মেঘের পরে মেঘ' ছবিতে। বাংলাদেশের স্বাধীনতা যুদ্ধ এবং যুদ্ধোত্তর সময়কালের পটভূমিকায় দেশপ্রেম, ভালোবাসা এবং ত্যাগের বীরত্ব বিস্তৃত হয়েছে ছবিটিতে।

শ্রেষ্ঠাংশে
-----------

* রিয়াজ - সেজান মাহমুদ/মজিদ
* পূর্ণিমা - সুরাইয়া
* মাহফুজ আহমেদ -
* শহিদুল আলম সাচ্চু -
* খালেদা আক্তার -
* জামিলুর রহমান -
* উত্তম গুহ -
* আবুল হোসেন -
* ওয়াসিমুল বারী -
* আমীর সিরাজী -
* তারেক সিকদার -
* জামিলুর রহমান শাখা

সংগীত
-----

*মেঘের পরে মেঘ ছবির* সঙ্গীত পরিচালনা করেছেন ইমন সাহা।

### সাউন্ড ট্র্যাক

বক্স অফিস
---------

তথ্যসূত্র
---------

1. ↑  *প্রকাশকঃ দ্য ডেইলি স্টার, এপ্রিল ০২, ২০০৪* মেঘের পরে মেঘ *ফাইজুল এ তানিম ও সৈয়দ তাশফিন চৌধুরী, সংগৃহীত হয়েছেঃ এপ্রিল ১২, ২০১১*

বহিঃসংযোগ
---------

* চলচ্চিত্র প্রবেশদ্বার
* বাংলাদেশের মুক্তিযুদ্ধের চলচ্চিত্র প্রবেশদ্বার

* ইন্টারনেট মুভি ডেটাবেজে *মেঘের পরে মেঘ*  উইকিউপাত্তে এটি সম্পাদনা করুন (ইংরেজি) - এ
* মেঘের পরে মেঘ  ওয়েব্যাক মেশিনে আর্কাইভকৃত ৬ সেপ্টেম্বর ২০১০ তারিখে - রোটন টমেটোস - এ
নেক্রোনোমিকেনের একজন ফান একে এই ভাবে কল্পনা করেছে।
**নেক্রোনোমিকেন** (ইংরেজি ভাষায়: Necronomicon) (আরবিতে: *আল আজিফ*) হল একটি কালো যাদুর বই যা হাওয়ার্ড ফিলিপ্‌স লাভক্রাফট এবং অনুগামীরা তাদের ভৌতিক সাহিত্যতে নামটি উল্লেখ করেন। ১৯২৪ সালে লাভক্রাফট তার "দ্য হাউন্ড" ছোট গল্পে নামটি প্রথম উল্লিখিত করেন, যা ১৯২২ সালে লিখেছিলেন। নেক্রোনোমিকেনের লেখক "ম্যাড আরব" আব্দুল আলহাজকে এর এক বছর আগে লাভক্রাফটের "দ্য নেইমলেস সিটি" তে উদ্ধৃত করা হয়। *"আব্দুল আলহাজ"* ছিলেন, ৮ম শতাব্দীতে ইয়েমেনে বসবাসকারী এক যাদুকর এবং তিনি দামেস্কে এক রহস্যময় পরিস্থিতিতে (বলা হয়ে থাকে যে, তাকে দিবালোকে একটি অদৃশ্য প্রকাশ্য টুকরা টুকরা করে ফেলে) মারা যায়।

প্রকৃতপক্ষে নেক্রোনোমিকেন হল একটি কাল্পনিক বই, যা কখনো লিখা হয়নি, অর্থাৎ একে এমন ভাবে পাঠকদের সামনে উপস্থিত করা হয়েছে, যাতে পাঠকদের কাছে এর অস্তিত্ব সত্য বলে মনে হয়। বস্তুত নেক্রোনোমিকেন ছিল, লাভক্রাফটের নির্মিত একটি কৌশল, যাতে তার গল্পকে পাঠকদের কাছে তা সত্য বলিয়া প্রতীয়মান করে। ধীরে ধীরে এটি একটি বুদ্ধিবৃত্তিক খেলা হয়ে ওঠে, যখন অন্যান্য ভৌতিক সাহিত্য এবং বিজ্ঞান কল্পকাহিনীর লেখকরা তাদের বইতে এই নামটি উদ্ধৃত করা শুরু করেন। আউগুস্ট ডেরলেথ এবং ক্লার্ক অ্যাস্টন স্মিথ মতো লেখকও তাদের বইতে এই নামটি উল্লেখ করেন।

তথ্যসূত্র
---------

1. ↑  "The Hound", by H. P. Lovecraft Published February 1924 in "Weird Tales". YankeeClassic.com. Retrieved on January 31, 2009
2. ↑  Though it has been argued that an unnamed copy of the *Necronomicon* appears in the 1919 story *The Statement of Randolph Carter*, S. T. Joshi points out that the text in question was "written in characters whose like (narrator Randolph Carter) never saw elsewhere"--which would not describe any known edition of the *Necronomicon*, including the one in Arabic, a language Carter was familiar with. S. T. Joshi, "Afterword", *History of the Necronomicon*, Necronomicon Press.

বহিঃসংযোগ
---------

* "The Dan Clore *Necronomicon* Page", Everything You Never Wanted to Know about the *Necronomicon* (*Al Azif*) of the Mad Arab Abdul Alhazred but Weren't Afraid Enough to Know Better than to Ask!

টেমপ্লেট:H.P. Lovecraft
**মেজর সুন্দররাজন** (১৯৩৫-২০০৩) ভারতের তামিল চলচ্চিত্র জগতের একজন অভিনেতা ছিলেন।

পূর্ব জীবন
----------

১৯৩৫ সালের ১৭ই মার্চ জন্মগ্রহণ করেন সুন্দররাজন মাদুরাইের পেরিয়াকুলামে, একটি মধ্যবিত্ত ব্রাহ্মণ পরিবারে জন্ম হয়েছিলো তার। তার বাবা শ্রীনিবাস আইঙ্গার ছিলেন একজন মঞ্চ নাটক অভিনেতা। সুন্দররাজন তার বাবাকে দেখে ষষ্ঠ শ্রেণীতেই মঞ্চ নাটক অভিনয়ে যোগ দেন, তবে তিনি হিন্দি ভাষার নাটকে অভিনয় করেছিলেন সর্বপ্রথম এবং সেটি ছিলো তার নিজের বিদ্যালয়ে। এরপর মহাবিদ্যালয়ে উঠে তিনি তামিল মঞ্চ নাটকে অভিনয় করা শুরু করেন। সুন্দরাজন মহাবিদ্যালয়ের পর্ব শেষ করে মাদ্রাজ শহরে আসেন এবং বড় বড় মঞ্চ নাটক প্রতিষ্ঠানের হয়ে কাজ করা শুরু করেন। ট্রিপলিকেন ফাইন আর্টস থিয়েটারে সুন্দররাজন মূলত কাজ করতেন।

কর্মজীবন
--------

সুন্দররাজন পঞ্চাশের দশকের শেষের দিকে "বৈজয়ন্তীমালা" নামের একটি চলচ্চিত্রে সর্বপ্রথম অভিনয় করার সুযোগ পান যদিও চলচ্চিত্রটি আলোর মুখ দেখেনি অর্থাৎ মুক্তি পায়নি কখনো; এরপর সুন্দররাজন কে. সোমু পরিচালিত "পাট্টিনাদার" চলচ্চিত্রে অভিনয় করেন যেটা ১৯৬২ সালে মুক্তি পায়, চলচ্চিত্রটি তিনি একজন তামিল-রাজা চরিত্রে অভিনয় করেন (চোল সাম্রাজ্যের রাজা)। তামিল চলচ্চিত্র জগতের নামকরা পরিচালক কৈলাস বলচন্দ সুন্দররাজনকে নিয়ে "মেজর চন্দ্রকান্ত" নামের একটি নাটক (টেলিভিশন নাটক) বানান ১৯৬৩ সালে এবং তারপর ১৯৬৬ সালে বলচন্দ একই নামের একটি চলচ্চিত্র বানান এবং সেটা জনপ্রিয়তা পেয়ে যায় আর তখন থেকেই সুন্দররাজন নিজেই নিজের নাম "মেজর সুন্দররাজন" রাখেন যদিও মূলত একটি সাময়িকী তার নাম এরূপ প্রথম রাখে যেটার নাম ছিলো "পেসুম পাড়াম"।

মৃত্যু
------

২০০৩ সালের ২৮শে ফেব্রুয়ারি সুন্দররাজন মারা যান চেন্নাইতে।

তথ্যসূত্র
---------

1. ↑  "'Major' Sundararajan"। *The Guardian*। ১৫ মার্চ ২০০৩। ১৮ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০২০।
2. ↑  Majordasan। "Potpourri of titbits about Tamil cinema – Major Sundarrajan"। *Kalyanamalai*। পৃষ্ঠা 1। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২২ মার্চ ২০২০।
3. ↑  "`Major' Sundararajan dead"। *The Hindu*। ১ মার্চ ২০০৩। ৩ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২৮ মে ২০১৮।

বহিঃসংযোগ
---------

* ইন্টারনেট মুভি ডেটাবেজে মেজর সুন্দররাজন (ইংরেজি)
**মেজর খালেদ'স ওয়ার** (ইংরেজিঃ Major Khaled's War, অনুবাদঃ মেজর খালেদের যুদ্ধ) বাংলাদেশের মুক্তিযুদ্ধের কে-ফোর্সের অধিনায়ক মেজর খালেদ মোশাররফ ও তার বাহিনীর সম্মুখ সমর তৎপরতা নিয়ে নির্মিত ইংরেজি প্রামাণ্যচিত্র। ১৯৭১ সালে যুক্তরাজ্যের গ্রানাডা টেলিভিশনের তথ্যচিত্র ধারাবাহিক 'ওয়ার্ল্ড ইন অ্যাকশন'-এর একটি পর্ব হিসেবে প্রচারের জন্য টিভি সাংবাদিক ভানিয়া সারাহ কিউলি'র পরিচালনায় তথ্যচিত্রটি ধারণ করা হয়। তথ্যচিত্রটি বিদেশীদের দ্বারা নির্মিত বাংলাদেশের মুক্তিযুদ্ধের জাজ্বল্যমান দলিল গুলির মধ্যে অন্যতম।

কলাকুশলী
--------

জেরেমি অয়ালিংটন ও ভারতীয় বংশোদ্ভূত লেখক ও টেলিভিশন সাংবাদিক গীতা মেহতা প্রামাণ্যচিত্রটির নির্বাহী প্রযোজক ও প্রযোজকের দায়িত্ব পালন করেন। ভানিয়া কিউলি এই প্রামাণ্যচিত্রের পরিচালনার পাশাপাশি সম্পূর্ণ প্রতিবেদন তৈরী ও বর্ণনা করেন। চিত্র সম্পাদনা করেন কেলভিন হেনড্রি। এছাড়া পিটার ওয়াকার ডাবিং সম্পাদনা করেন।

এক নজরে এই প্রামাণ্য চিত্রের সকল কুশলীদের তালিকা নিম্নরূপঃ

* নির্বাহী প্রযোজক - জেরেমি অয়ালিংটন
* প্রযোজক - গীতা মেহতা
* পরিচালক - ভানিয়া কিউলি
* বর্ণনাকারী - ভানিয়া কিউলি
* চিত্রগ্রাহক - মাইক হোয়াটটেকার
* শব্দ গ্রাহক - কলিন রিচার্ডস
* চিত্র সম্পাদক - কেলভিন হেনড্রি
* ডাবিং সম্পাদক - পিটার ওয়াকার

নির্মাণ ইতিহাস ও প্রচার
-----------------------

এই প্রামাণ্যচিত্র নির্মাণের জন্য গ্রানাডা টেলিভিশনের প্রতিবেদক ভানিয়া কিউলি, চিত্রগ্রাহক মাইক হোয়াটটেকার ও শব্দগ্রাহক কলিন রিচার্ডস বাংলাদেশের স্বাধীনতা যুদ্ধকালীন সময় ১৯৭১ সালের জুন মাসে তৎকালীন মেজর খালেদ মোশাররফ ও তার পদাতিক সহযোগীদের সাথে আটদিন রণাঙ্গনে অবস্থান করেন। এসময় বৃহত্তর সিলেট, কুমিল্লা ও নোয়াখালী অঞ্চলে কে-ফোর্সের অধীনে মুক্তিবাহিনীর যুদ্ধ তৎপরতা; আখাউড়া, মন্দভাগ এলাকার রেল-সড়ক ও তার আশে পাশে মুক্তিযোদ্ধাদের সশস্ত্র গেরিলাযুদ্ধ ও রণকৌশল প্রণয়ন, মেজর খালেদ মোশাররফ ও মেজর আবদুস সালেক চৌধুরী সহ মুক্তিযোদ্ধা ও পাকিস্তানি বাহিনীর হাতে শহিদ ও লুট হওয়া পরিবারের সদস্যদের সাক্ষাৎকার চিত্রায়ণ করা হয়।:১৩০,১৩১ ১৯৭১ সালের ১২ জুলাই গ্রানাডা টেলিভিশনের তথ্যচিত্র ধারাবাহিক 'ওয়ার্ল্ড ইন অ্যাকশন'-এর সপ্তম মৌসুমের একচল্লিশতম পর্ব হিসেবে প্রামাণ্যচিত্রটি প্রচার করা হয়।

তথ্যসূত্র
---------

1. 1 2  "Major Khaled's war Part 1"। *দ্য ডেইলি স্টার* (ইংরেজি ভাষায়)। ২০১৪-১২-০৯। ২০২০-০৭-০১ তারিখে মূল থেকে আর্কাইভ করা। সংগ্রহের তারিখ ২০২০-০২-০৬।
2. ↑  "হতাশা ক্ষোভ আর কষ্টের উপাখ্যান"। *যুগান্তর*। ২০১৮-০৩-২২। ২০২০-০২-০৬ তারিখে মূল থেকে আর্কাইভ করা। সংগ্রহের তারিখ ২০২০-০২-০৬।
3. ↑  হাসান, খন্দকার মাহমুদুল (ফেব্রুয়ারি ২০১১)। *মুক্তিযুদ্ধের চলচ্চিত্র*। বাংলাবাজার, ঢাকা: কথা প্রকাশ। আইএসবিএন ৯৮৪-৭০১২০০১৬৭৭ `|আইএসবিএন=` এর মান পরীক্ষা করুন: invalid character (সাহায্য)।
4. ↑  "তথ্যচিত্র 'খালেদস ওয়ার' সাহসী প্রতিরোধের দলিল"। *প্রথম আলো*। ২০১৬-১২-০৫। ২০২০-০২-০৬ তারিখে মূল থেকে আর্কাইভ করা। সংগ্রহের তারিখ ২০২০-০২-০৬।

বহিঃসংযোগ
---------

1. ইউটিউবে মেজর খালেদ'স ওয়ার
2. ইন্টারনেট মুভি ডেটাবেজে *মেজর খালেদ’স ওয়ার*  (ইংরেজি)
3. মেজর খালেদ’স ওয়ার: সম্মুখ সমরে  ওয়েব্যাক মেশিনে আর্কাইভকৃত ৬ ফেব্রুয়ারি ২০২০ তারিখে

প্রবেশদ্বার: বাংলাদেশ বাংলাদেশের স্বাধীনতা যুদ্ধ যুদ্ধ চলচ্চিত্র বাংলাদেশের মুক্তিযুদ্ধের চলচ্চিত্রউইকিপিডিয়ার সহপ্রকল্পে **মেজর খালেদ’স ওয়ার**:উইকিউপাত্ত হতে **উপাত্ত**
আমাদের মেজাজ ব্যাপারটি অনেক প্রভাব ফেলে আমাদের সাধারণ জীবনে। আমরা কখন কি অনুভব করি তা প্রকাশ পায় আমাদের মেজাজ প্রকাশের মাধ্যমে ।
মনোবিজ্ঞানে, একটি **মেজাজ** একটি আবেগপূর্ণ অবস্থা। আবেগ বা অনুভূতির বিপরীতে, মেজাজ কম নির্দিষ্ট, কম তীব্র এবং একটি নির্দিষ্ট উদ্দীপনা বা ঘটনা দ্বারা প্ররোচিত বা তাত্ক্ষণিক হওয়ার সম্ভাবনা কম। অন্য কথায়, লোকেরা সাধারণত ভাল মেজাজ বা খারাপ থাকার কথা বলে। অনেকগুলি বিভিন্ন কারণ রয়েছে যা মেজাজকে প্রভাবিত করে এবং এগুলি মেজাজের উপর ইতিবাচক বা নেতিবাচক প্রভাব ফেলতে পারে।

মেজাজ মেজাজ বা ব্যক্তিত্বের বৈশিষ্ট্য থেকেও আলাদা যা এমনকি দীর্ঘস্থায়ী। তবুও, ব্যক্তিত্বের বৈশিষ্ট্য যেমন আশাবাদ এবং স্নায়বিকতা নির্দিষ্ট ধরনের মেজাজের পূর্বাভাস দেয়। মেজাজের দীর্ঘমেয়াদী ব্যাঘাত যেমন গুরুতর অবসাদজনিত ব্যাধি এবং দ্বিপ্রান্তিক ব্যাধিকে মেজাজ ব্যাধি হিসেবে বিবেচনা করা হয়। মেজাজ একটি অভ্যন্তরীণ, বিষয়গত অবস্থা কিন্তু এটি প্রায়শই অঙ্গভঙ্গি এবং অন্যান্য আচরণ থেকে অনুমিত হতে পারে। "আমরা একটি অপ্রত্যাশিত ঘটনা দ্বারা একটি মেজাজ বোঝা যেতে পারে, একটি পুরানো বন্ধু দেখার আনন্দ থেকে একটি অংশীদার দ্বারা বিশ্বাসঘাতকতা তৈরি রাগ থেকে আমাদের শুধু একটি মেজাজ তৈরি হতে পারে।"

তথ্যসূত্র
---------

1. ↑  Schinnerer, J.L.
**ইবনে দাকিক আল-‘ইদ** (১২২৮-১৩০২ খ্রিঃ) ইসলামের মহান ধর্মতত্ত্ববিদ এবং মৌলিক ইসলামী আইন ও আকিদার অন্যতম শ্রেষ্ঠ পণ্ডিত হিসেবে বিবেচিত হয়ে থাকেন। তিনি শাফেঈ ফিকাহ-এর কর্ণধারদের মধ্যে অন্যতম ছিলেন। তাঁর পিতার নাম মাজুদ্দিন আলি। ইবনে দাকিক আল-‘ইদ যদিও ইবনে আব্দুল সালামের অধীনে শাফেঈ আইনশাস্ত্র শিক্ষালাভ করেন,কিন্তু তিনি মালিকি ফিকাহ-তেও দক্ষ ছিলেন। তিনি মিশরে শাফেঈ আইনের প্রধান কাজি হিসেবে দায়িত্ব পালন করেন। ইবনে দাকিক আল-‘ইদ ইমাম আয-যাহাবী এবং পরবর্তী প্রজন্মের অনেক নেতৃস্থানীয় উলামাকে হাদিসশাস্ত্র শিক্ষা দান করেন। 

**ইবনে দাকিক** তাঁর জীবদ্দশায় অনেকগুলো গ্রন্থ রচনা করেন, এর মধ্যে ইমাম নববীর ‘চল্লিশ হাদীস’-এর উপর তার লিখা ভাষ্যটি সবচেয়ে জনপ্রিয় হয়েছে। তার ভাষ্যটি এত জনপ্রিয় হয়ে উঠেছে যে এটা কার্যত অসম্ভব, কোনো গবেষক ইয়াহিয়া আল- নববীর চল্লিশ হাদীস সম্পর্কে কোনও বই লিখবে ইবনে দাকিকের উদ্ধৃতিকে বাদ দিয়ে।
১৩০২ খ্রিষ্টাব্দে তিনি মৃত্যুবরণ করেন।

তথ্যসূত্র
---------

1. ↑  Ibn 'Arabi in the Later Islamic Tradition: The Making of a Polemical Image in Medieval Islam by Alexander D. Knysh
2. ↑  Ibn-Daqiq's Commentary on the Nawawi Forty Hadiths by Arabic Virtual Translation Center
**নারীদের রাজকীয় সেনা শাখা** (**ওমেন্স রয়্যাল আর্মি কোর** বা সংক্ষেপে **ডব্লিউআরএসি**, যেটাকে **র‍্যাক** উচ্চারণ করা হয়) ১৯৪৯ সাল থেকে ১৯৯২ সাল পর্যন্ত ব্রিটেনের নারী দ্বারা গঠিত একটি সেনা শাখা (ব্রিটিশ সেনাবাহিনীর) ছিল, তবে নারী ডাক্তার, নার্স এবং অন্যান্য সৈনিক (আলস্টার ডিফেন্স রেজিমেন্ট) এই শাখার সদস্য ছিলেন না। এই শাখার সদস্যদের কখনোই সম্মুখ সমরে নামানো হয়নি।

ইতিহাস
------

'সেনাবাহিনী আদেশ ৬' এর বলে ১৯৪৯ সালের ফেব্রুয়ারি মাসের প্রথম দিনে এই শাখাটি গড়ে ওঠে 'সাহায্যকারী ভূখণ্ড সেবা' এর উত্তরসূরী হিসেবে যেটি ১৯৩৮ এ গঠিত হয়। নারীদের রাজকীয় সেনা শাখা যতদিন ছিল ততদিন এটার কাজ ছিল প্রশাসনিক এবং অন্যান্য সাহায্যকারী কাজ করা। ১৯৫২ সালের মার্চে সাবএ্যালটার্ন, অধস্তন কমান্ডার, ঊর্ধ্বতন কমান্ডার এবং নিয়ন্ত্রক এর পদমর্যাদাগুলোকে ব্রিটিশ সেনাবাহিনীর প্রকৃত পদবীর মত করে ফেলা হয়।

১৯৭৪ সালে এই সেনা শাখার দুইজন সৈনিক 'গিল্ডফোর্ড পানশালা বোমা হামলা'-এ নিহত হয়।

এই শাখার যেসব কর্মকর্তাদের ১৯৯০ সালে ব্রিটিশ সেনাবাহিনীর অন্যান্য শাখায় নিয়োগ দেওয়া হয়েছিল তাদের ঐসকল শাখাতেই রেখে দেওয়া হয় এবং ১৯৯২ এর এপ্রিলে রাজকীয় নারী সেনা শাখা ভেঙ্গে দিয়ে এর সেনা ও কর্মকর্তাদের মূলধারার সেনাবাহিনীতে ঢুকানো হয়। যারা 'রাজকীয় সেনা বেতন শাখা', 'রাজকীয় সামরিক পুলিশ শাখা', 'সামরিক প্রোভোস্ট স্টাফ শাখা', 'রাজকীয় সেনা শিক্ষা শাখা', 'সেনা আইন শাখা'তে ছিলেন এবং 'রাজকীয় সেনা অর্ডন্যান্স শাখা' এর স্টাফ করণিক যারা ছিলেন তাদেরকে নবগঠিত 'এ্যাডজুট্যান্ট জেনারেলের শাখা'য় পাঠিয়ে দেওয়া হয়। নারীদের রাজকীয় সেনা শাখা পরিচালকের পোস্ট যেটি ছিল একজন ব্রিগেডিয়ার পদবীর কর্মকর্তার, উঠিয়ে দেওয়া হয়।

ঊর্ধ্বতন পোস্ট
--------------

এই শাখার কর্মকর্তাদের সর্বোচ্চ পদবী ছিল ব্রিগেডিয়ার, যেটি এই শাখার পরিচালকের পদবী ছিল।

সঙ্গীত বিভাগ
------------

এই শাখার সঙ্গীত বিভাগ পুরোপুরি নারীদের দ্বারা পরিচালিত ছিল।

তথ্যসূত্র
---------

1. ↑  "A Brief History of the Queen Mary's Army Auxiliary Corps, Auxiliary Territorial Service and Women's Royal Army Corps"। Women's Royal Army Corps Association। ১৯ মে ২০১৪ তারিখে মূল থেকে আর্কাইভ করা। সংগ্রহের তারিখ ১৮ মে ২০১৪।
2. ↑  "Army Titles in the WRAC", *The Times*, 20 March 1950
একই নামের অন্য ব্যক্তিদের নিবন্ধের জন্য জাহাঙ্গীর আলম (দ্ব্যর্থতা নিরসন) দেখুন।

**জাহাঙ্গীর আলম** একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের ব্যবসায় প্রশাসন ইনস্টিটিউটের (আইবিএ) অবসরপ্রাপ্ত অধ্যাপক এবং প্রাইম ইউনিভার্সিটির উপাচার্য।

শিক্ষাজীবন
----------

আলম রাজশাহী বিশ্ববিদ্যালয়ের পদার্থবিজ্ঞান বিভাগ থেকে বিএসসি ডিগ্রি লাভ করেন। তিনি ঢাকা বিশ্ববিদ্যালয়ের ব্যবসায় প্রশাসন ইনস্টিটিউট (আইবিএ) থেকে এমবিএ এবং পিএইচডি ডিগ্রি অর্জন করেন। এছাড়াও তিনি কমনওয়েলথ প্রোগ্রাম এবং অন্যান্য সংস্থার আয়োজনে দেশে-বিদেশে তথ্যপ্রযুক্তি ও ব্যবসায় প্রশাসন বিষয়ক উচ্চতর প্রশিক্ষণ লাভ করেন।

কর্মজীবন
--------

জাহাঙ্গীর ঢাকা বিশ্ববিদ্যালয়ের ব্যবসায় প্রশাসন ইনস্টিটিউটের (আইবিএ) অধ্যাপক ছিলেন। ২০১৬ সালে তিনি ঢাকা বিশ্ববিদ্যালয় থেকে অবসর গ্রহণ করেন।

কর্মজীবনে অধ্যাপনার পাশাপাশি তিনি আইবিএ কম্পিউটার সেন্টারের চেয়ারপার্সন, আইবিএ হোস্টেলের ওয়ার্ডেন এবং আইবিএ এর এমবিএ প্রোগ্রামের চেয়ারপার্সনসহ বিভিন্ন গুরুত্বপূর্ণ দায়িত্ব পালন করেন।

জাহাঙ্গীর আলম ২০১৮ সালের ১ ফেব্রুয়ারি তিনি প্রাইম ইউনিভার্সিটির ব্যবসায় শিক্ষা অনুষদের ডিন হিসেবে যোগ দেন। ২০২০ সালের ১ জানুয়ারি তিনি বিশ্ববিদ্যালয়টির উপাচার্য হিসেবে যোগদান করেন।

গবেষণাকর্ম ও প্রকাশনা
---------------------

জাতীয় ও আন্তর্জাতিক জার্নালে তার উল্লেখযোগ্য সংখ্যক গবেষণা প্রবন্ধ প্রকাশিত হয়েছে। তিনি দেশে-বিদেশে বিভিন্ন সম্মেলনে গবেষণামূলক প্রবন্ধ উপস্থাপন করেন। এছাড়া তিনি আইবিএ জার্নালের নির্বাহী সম্পাদক হিসেবেও দায়িত্ব পালন করেছেন।

তথ্যসূত্র
---------

1. ↑  "প্রফেসর জাহাঙ্গীর আলম প্রাইম ভার্সিটির ভিসি"। *দৈনিক যুগান্তর*। ৪ জানুয়ারি ২০২০। সংগ্রহের তারিখ ২ আগস্ট ২০২১।
2. 1 2  "Professor Dr Md Jahangir Alam" [অধ্যাপক ড. মো জাহাঙ্গীর আলম]। *প্রাইম ইউনিভার্সিটি* (ইংরেজি ভাষায়)। ২ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ২ আগস্ট ২০২১।
3. ↑  "প্রফেসর ড. মো. জাহাঙ্গীর আলম প্রাইম ইউনিভার্সিটির ভিসি"। *দৈনিক ইনকিলাব*। ৫ জানুয়ারি ২০২০। ২ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ২ আগস্ট ২০২১।
4. ↑  "প্রাইম ইউনিভার্সিটির ভিসি হলেন প্রফেসর ড. জাহাঙ্গীর আলম"। *দৈনিক নয়া দিগন্ত*। ৪ জানুয়ারি ২০২০। সংগ্রহের তারিখ ২ আগস্ট ২০২১।
5. ↑  "প্রাইম ইউনিভার্সিটির ভিসি ড. জাহাঙ্গীর"। *দৈনিক বাংলাদেশ প্রতিদিন*। ৬ জানুয়ারি ২০২০। সংগ্রহের তারিখ ২ আগস্ট ২০২১।
**সরবান মিনার** (ফার্সি: مناره ساربان‎‎) ইরানের ইসফাহানে অবস্থিত একটি ঐতিহাসিক মিনার। মিনারটি সেলযুক রাজবংশ রাজত্বকালে নির্মাণ করা হয়েছে।

অবস্থান
-------

সরবান মিনারটি জয়বাড়হ জেলার উত্তর দিকে অবস্থিত। চেহেল দোখতারান মিনারের নিকটেই এই মিনারটি অবস্থিত। অতীতে এই মিনারের পাশে একটি মসজিদ ছিল তবে বর্তমানে মসজিদটি নেই।

কাঠামো
------

মিনারটি সাতটি বিভিন্ন বিভিন্ন অংশ নিয়ে গঠিত। প্রথম অংশে ইটের খাঁজকাটা কাজ রয়েছে। দ্বিতীয় এবং তৃতীয় অংশে ইটের সুনিপুণ সাজসজ্জা রয়েছে। চতুর্থ অংশটি মিনারের প্রথম মুকুট, এতে ফিরোজা টালিসহ ইটের মুকার্নাস(ইট কেটে কারুকার্য) রয়েছে। পঞ্চম অংশে আলংকারিক ইট রয়েছে। ষষ্ঠ অংশটি মিনারের দ্বিতীয় মুকুট। সপ্তম অংশটি মিনারটির সর্বোচ্চ চূড়া।

মিনারটি ৫৪ মিটার উঁচু। মিনারটি এসফাহন প্রদেশের সবচেয়ে প্রাচীন ঐতিহাসিক মিনার।

চিত্রশালা
---------

* 
* 
* 
*

তথ্যসূত্র
---------

1. ↑  Hosseyn Yaghoubi (২০০৪)। *Rāhnamā ye Safar be Ostān e Esfāhān(Travel Guide for the Province Isfahan)* (Persian ভাষায়)। Rouzane। পৃষ্ঠা 113। আইএসবিএন 964-334-218-2। উদ্ধৃতি শৈলী রক্ষণাবেক্ষণ: অচেনা ভাষা (link)

উইকিমিডিয়া কমন্সে **সরবান মিনার** সংক্রান্ত মিডিয়া রয়েছে।
**স্টিভ ও'রোর্ক** ((১৯৪০-১০-০১)১ অক্টোবর ১৯৪০ – ৩০ অক্টোবর ২০০৩(২০০৩-১০-৩০)) ছিলেন ব্রিটিশ সঙ্গীত ব্যবস্থাপক। তিনি ১৯৬৮ সালে সিড ব্যারেটের পিংক ফ্লয়েড ত্যাগের পর দলটির ব্যবস্থাপকের দ্বায়িত্ব নেন। তিনি তার মৃত্যুর আগ পর্যন্ত ব্যান্ডটির ব্যবস্থাপক ছিলেন, বেস বাদক এবং প্রধান গীতিকার রজার ওয়াটার্সের সাথে ব্যান্ডের বিভাজনের বিষয়ে আলোচনা করেছিলেন।

জীবন এবং পিংক ফ্লয়েড ব্যবস্থাপক
--------------------------------

স্টিভ ও'রোর্ক লন্ডনের উইলসডেনে ১ অক্টোবর ১৯৪০ সালে জন্ম নেন। তার বাবা টমি ও'রোর্ক আয়ারল্যান্ডের পশ্চিমে অরণ দ্বীপে মৎস্যজীবী ছিলেন। তিনি রবার্ট ফ্ল্যাহার্টির *ম্যান অব আরান* প্রামাণ্য চলচ্চিত্রের আনুষ্ঠানিক প্রদর্শনীর জন্য লন্ডন সফর করেছিলেন, যেখানে তিনি হাঙ্গর শিকারী হিসেবে অভিনয় করেছিলেন। পরবর্তীতে তিনি উইলসডেনের শহরতলিতে স্থায়ী হয়েছিলেন।

ও'রোর্ক হিসাবরক্ষক হিসেবে প্রশিক্ষণ নিয়েছিলেন এবং জুনিয়র প্রতিনিধী এবং বুক কিপার হিসেবে ব্রায়ান মরিসন এজেন্সির, যা এনইএমএস এন্টারপ্রাইজেসের অংশ হয়েছিল, সাথে কাজ করেছিলেন। প্রাথমিকভাবে ও'রোর্ক পিংক ফ্লয়েডের জন্য গিগ বুক করেছিলেন, যখন ব্যান্ডটি পিটার জেনার এবং অ্যান্ড্রু কিংয়ের পরিচালনাধীন ছিল। ১৯৬৮ সালে যখন পিংক ফ্লয়েডের প্রতিষ্ঠাতা সদস্য সিড ব্যারেট দল থেকে পৃথক হয়েছিলেন, কিং এবং জেনার ব্যারেটের সাথে কাজ অব্যহত রাখেন এবং ও'রোর্ক ব্যান্ডটির পরিচালনার দায়িত্ব গ্রহণ করেন। ১৯৭০-এর দশকের গোড়ার দিকে, ও'রোর্ক এনইএমএস এনইএমএস ছেড়ে গিয়েছিলেন এবং নিজের মেয়ে ইমা কেটের নামানুসারে ইএমকেএ প্রোডাকশন্স নামে নিজস্ব সংস্থা প্রতিষ্ঠা করেছিলেন। পরবর্তীকালে তিনি আরও একটি কন্যা ও তিন পুত্রের জন্ম দিয়েছেন।

তথ্যসূত্র
---------

1. 1 2 3 4 5  "Steve O'Rourke obituary"। দ্য ডেইলি টেলিগ্রাফ। ৫ নভেম্বর ২০০৩। সংগ্রহের তারিখ ২৪ ফেব্রুয়ারি ২০১২।

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| অন্যান্য | 
* মিউজিকব্রেইন্‌জ শিল্পী

 |
মেঘালয়ের তুরায় অবস্থিত হার্ডিং থিওলজিকাল কলেজ
**গারো ব্যাপ্টিস্ট কনভেনশন** হলো ভারত ও বাংলাদেশের একটি ব্যাপ্টিস্ট খ্রিস্টান সম্প্রদায়। গারো নামের জাতিগোষ্ঠীর নামানুসারে এর নামকরণ করা হয়েছে। এই গীর্জার বেশিরভাগ সদস্যই মেঘালয়ে রয়েছেন। গারো ব্যাপ্টিস্ট কনভেনশনটিতে ২০১৩ সালের তথ্যমতে ২,৪০৭ টি গীর্জা এবং ২,৬৪,৩৮০ জন সদস্য ছিল। বাংলাদেশে জিবিসির (গারো ব্যাপ্টিস্ট কনভেনশন) কেন্দ্রীয় কার্যালয়টি নেত্রকোণা জেলা শহরতলির অধীনে বিরিসিরিতে অবস্থিত, এটি ১৮৯০ সালে প্রতিষ্ঠিত হয়েছিল।

সদস্যপদ
-------

মেঘালয়ের ব্যাপ্টিস্ট গীর্জার এই সম্মেলনে ২০১৩ সালে ২৪০৭ টিরও বেশি গীর্জা এবং ২,৬৪,৩৮০ জন প্রাপ্ত বয়স্ক ব্যাপ্টিস্ট ছিলো। ঐ সময়ে বাংলাদেশে সদস্য ছিলো ১২,৩৪০ জন।

গারো ব্যাপ্টিস্ট কনভেনশনটি উত্তর-পূর্ব ভারতের ব্যাপ্টিস্ট গীর্জার কাউন্সিল বা সিবিসিএনইআই-এর সদস্য, যা উত্তর-পূর্ব ভারতের ব্যাপ্টিস্ট গীর্জার একটি সমন্বিত সংগঠন, যার অন্যান্য সহোদর ব্যাপ্টিস্ট সমিতির মধ্যে নাগাল্যান্ড ব্যাপ্টিস্ট চার্চ কাউন্সিল, কারবি-অ্যাংলং ব্যাপটিস্ট কনভেনশন এবং অরুণাচল ব্যাপটিস্ট চার্চ কাউন্সিল অন্যতম।

বাংলাদেশে অবস্থিত অন্যান্য ব্যাপ্টিস্ট কনভেনশনগুলো হলো বাংলাদেশ ব্যাপটিস্ট চার্চ সংঘ (সদস্য ১৫,০০০) এবং বাংলাদেশ ব্যাপটিস্ট ফেলোশিপ। ময়মনসিংহের বিরিশিড়িতে অবস্থিত জেএনএনবি স্মৃতি ব্যাপটিস্ট প্রশিক্ষণ ইনস্টিটিউট রয়েছে যা জেবিসি কর্তৃক পরিচালিত হয়।

তথ্যসূত্র
---------

1. ↑  "Archived copy"। ২০১২-০৬-২৭ তারিখে মূল থেকে আর্কাইভ করা। সংগ্রহের তারিখ ২০১৫-০৫-০৮।  BWA Statistics
2. ↑  Statistics  ওয়েব্যাক মেশিনে আর্কাইভকৃত ২৭ সেপ্টেম্বর ২০১৯ তারিখে, Baptist World Alliance
3. ↑  Baptist Colleges, Seminaries, and Bible Schools  ওয়েব্যাক মেশিনে আর্কাইভকৃত ৩ ফেব্রুয়ারি ২০২০ তারিখে, Baptist World Alliance
**হেত্তিয়ারাচিগে মহেশ গুণতিলকে** (তামিল: மகேஸ் குணதிலக்க; জন্ম: ১৬ আগস্ট, ১৯৫২) কিগল এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮২ সালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

শ্রীলঙ্কান ঘরোয়া ক্রিকেটে অল-সিলন দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী উপস্থাপন করেছেন **মহেশ গুণতিলকে**।

খেলোয়াড়ী জীবন
---------------

১৯৭৫-৭৬ মৌসুম থেকে ১৯৮২-৮৩ মৌসুম পর্যন্ত মহেশ গুণতিলকের প্রথম-শ্রেণীর খেলোয়াড়ী জীবন চলমান ছিল। এ পর্যায়ে তিনি শ্রীলঙ্কার প্রথম পছন্দের উইকেট-রক্ষক হিসেবে পরিচিত ছিলেন। নিচেরসারিতে কার্যকরী ব্যাটিং করতেন মহেশ গুণতিলকে। বেশ কয়েকবার ব্যাট হাতে বাঁধার প্রাচীর গড়ে তুলেছেন। শ্রীলঙ্কার ক্রিকেটের ইতিহাসের উদ্বোধনী টেস্টে অংশ নেয়ার সুযোগ হয় তার। পেস কিংবা স্পিন উভয় পর্যায়েই উইকেট-রক্ষণে তার জুড়ি মেলা ভার ছিল।

সমগ্র খেলোয়াড়ী জীবনে পাঁচটিমাত্র টেস্ট ও ছয়টি একদিনের আন্তর্জাতিকে অংশগ্রহণ করেছেন মহেশ গুণতিলকে। ১৭ ফেব্রুয়ারি, ১৯৮২ তারিখে কলম্বোয় সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৭ সেপ্টেম্বর, ১৯৮২ তারিখে চেন্নাইয়ে স্বাগতিক ভারত দলের বিপক্ষে সর্বশেষ টেস্টে অংশ নেন তিনি।

ফয়সালাবাদে ফয়সালাবাদে সিরিজের দ্বিতীয় টেস্টে স্বাগতিক পাকিস্তানের বিপক্ষে উদ্বোধনী ব্যাটসম্যান হিসেবে প্রথম ইনিংসে ২৭ রান করার পর দ্বিতীয় ইনিংসে ৫৬ রানের দূর্দান্ত ইনিংস খেলেন। এটি দলের সর্বোচ্চ রান ছিল।

অবসর
----

১৯৮২-৮৩ মৌসুমে তৎকালীন নিষিদ্ধঘোষিত দক্ষিণ আফ্রিকায় গমন করেন। ফলশ্রুতিতে আন্তর্জাতিক অংশগ্রহণে তিনিও নিষেধাজ্ঞার কবলে পড়েন।

তথ্যসূত্র
---------

1. ↑  List of Sri Lanka Test Cricketers
2. ↑  "Sri Lanka – Test Batting Averages"। ESPNCricinfo। সংগ্রহের তারিখ ১০ অক্টোবর ২০১৯।

আরও দেখুন
---------

* দিলীপ মেন্ডিস
* অজিত ডি সিলভা
* সিংহলীজ স্পোর্টস ক্লাব
* শ্রীলঙ্কান টেস্ট ক্রিকেটারদের তালিকা
* ১৯৮১-৮২ ইংল্যান্ড ক্রিকেট দলের শ্রীলঙ্কা সফর
* শ্রীলঙ্কান একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে মহেশ গুণতিলকে উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে মহেশ গুণতিলকে  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**মহেন্দ্র গুপ্ত**  (ইংরেজি: Mahendra Gupta)(২৭ অক্টোবর, ১৯১০ —১১ নভেম্বর, ১৯৮৪) বাংলার নাট্যজগতের প্রখ্যাত নাট্যকার, মঞ্চাভিনেতা ও নাটক পরিচালক।

জন্ম ও শিক্ষা জীবন
------------------

মহেন্দ্র গুপ্ত ১৯১০ খ্রিস্টাব্দের ২৮ শে অক্টোবর (১৪ ই মাঘ ১৩১৮ বঙ্গাব্দে) বৃটিশ ভারতের অধুনা বাংলাদেশের ফরিদপুরের দুলালী গ্রামে জন্মগ্রহণ করেন। ইংরাজী শিক্ষায় শিক্ষিত পিতা দেবেন্দ্রমোহন গুপ্ত আইন ব্যবসায় যুক্ত ছিলেন। মাতা বিমলাসুন্দরী দেবী। মহেন্দ্র পিতামাতার তিন সন্তানের মধ্যে জ্যেষ্ঠ ছিলেন। সমৃদ্ধ সাংস্কৃতিক পরিবেশে কেটেছে তার শিক্ষা জীবন। গ্রামের ঈশান ইন্সটিটিউট পড়াশোনা শুরু করে ১৯২৭ খ্রিস্টাব্দে ম্যাট্রিক পাশ করে ভর্তি হন ফরিদপুরে রাজেন্দ্র কলেজে। সেখান থেকে ১৯২৯ খ্রিস্টাব্দে ইন্টারমিডিয়েট ও ১৯৩১ খ্রিস্টাব্দে বি.এ পাশ করে কলকাতায় আসেন। তবে রাজেন্দ্র কলেজে পড়ার সময়ই তার মৌলিক নাটক রচনার প্রবণতা প্রকাশ পায়। লিখেও ফেলেন বিখ্যাত ও প্রশংসিত  নাটক 'উত্তরা'। কলকাতায় এসে পরিচয় হয়  নির্মলেন্দু লাহিড়ীর সঙ্গে।

কর্মজীবন
--------

এম.এ পাশের পর অধ্যাপনা করার সময় থেকে  নির্মলেন্দু লাহিড়ীর অনুপ্রেরণায় নিয়মিত নাটক  রচনা শুরু করেন। ১৯৩৩ খ্রিস্টাব্দে লিখলেন বৌদ্ধ উপাখ্যান অবলম্বনে 'বসুমিত্রা'। কাব্য সৌন্দর্য ও সাহিত্যগুণে পুষ্ট নাটকটি জনসমাদরের অভাবে মঞ্চস্থ না হয়ে তারই রচিত অন্য নাটক 'গয়াতীর্থ' অভিনীত হল মহাসমারোহে মিনার্ভা থিয়েটারে ১৯৩৭ খ্রিস্টাব্দে। ১৯৪০ খ্রিস্টাব্দে  নাট্য পরিচালক হিসাবে স্টার থিয়েটার আসেন। এর মধ্যে এক ইন্সিওরেন্স কোম্পানির চাকরি নিয়ে দিল্লি যান, কিন্তু সেখানে কর্মরত অবস্থায় নির্মলেন্দু লাহিড়ীর সাথে নিয়মিত যোগাযোগ রাখতেন। দিল্লি অবস্থান কালে লিখলেন "সোনার বাংলা"। অভিনেতা হিসাবে মঞ্চে আসার আগে 'কঙ্কাবতীর ঘাট', 'টিপু সুলতান ', মহারাজা নন্দকুমার' এর পরিচালক ছিলেন তিনি। শেষোক্ত নাটকটির জন্য তার জেল হয়েছিল। কিন্তু নাটকের জন্য ছিল প্রবল আকর্ষণ। চাকরিতে ইস্তফা দিয়ে চলে আসেন কলকাতায়। ১৯৪৭ খ্রিস্টাব্দে 'স্বর্গ হতে বড়' নাটক টিতে প্রথম অভিনেতা হিসাবে মঞ্চে অবতরণ করেন। ১৯৫৫ খ্রিস্টাব্দে মিনার্ভা থিয়েটারে যোগ দিয়ে তিনটি নাটক পরিচালনা ও তাতে অভিনয় করেন। রঙমহল থিয়েটারে নির্মলেন্দু লাহিড়ীর সঙ্গে 'দেবী দুর্গা' নাটকে অভিনয় করেন। এরপর ১৯৬২ খ্রিস্টাব্দে 'সন্তপর্ণ' নামে নিজের দল গঠন করে জেলায় জেলায় থিয়েটার অনুষ্ঠান করতেন। তবে নিজের দল করলেও অন্যান্য নাট্য পরিচালক বিশেষকরে দেবনারায়ণ গুপ্তের অধীনে অভিনেতা হিসাবে কাজ করেছেন। চলচ্চিত্রেও অভিনয়  ও পরিচালনা করেছিলেন মহেন্দ্র গুপ্ত। ১৯৫২ খ্রিস্টাব্দে তার প্রথম অভিনীত ও পরিচালিত ছায়াছবি  'অমর প্রেম' মুক্তি পায় । শেষ জীবনে যাত্রাপালা যোগ দিয়েছেলেন। তার রচিত উল্লেখযোগ্য নাটক গুলি হল-

* 'উত্তরা' (১৯৩৩)
* 'বসুমিত্রা' (১৯৩৬)
* 'সোনার বাংলা' (১৯৩৬)
* 'গয়াতীর্থ' (১৯৩৭)
* 'অভিযান'
* 'শতবর্ষ আগে'
* 'হায়দর আলি'
* 'মাইকেল মধুসূদন' (১৯৪২)
* 'অভিশপ্ত গন্ধর্ব'

জীবনাবসান
---------

নট ও নাট্যকার মহেন্দ্র গুপ্ত ১৯৮৪ খ্রিস্টাব্দের ১১ ই নভেম্বর কলকাতায় প্রয়াত হন।

তথ্যসূত্র
---------

1. ↑  সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ৫৫৭, আইএসবিএন ৯৭৮-৮১-৭৯৫৫-১৩৫-৬
**শেখর রবজিয়ানি** (জন্ম ২৯ নভেম্বর ১৯৭৮) হলেন একজন ভারতীয় সুরকার ও নেপথ্য সঙ্গীতশিল্পী। তিনি সঙ্গীত পরিচালক যুগল বিশাল-শেখরের একজন। এই সঙ্গীত যুগলের অংশ হিসেবে তিনি বলিউড, তামিল, তেলুগু, কন্নড় ও মারাঠি চলচ্চিত্রে কাজ করে থাকেন। তিনি *হাসি তো ফাসি* (২০১৪) চলচ্চিত্রের "জেহনসিব" গানে কণ্ঠ দিয়ে শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কারের মনোনয়ন লাভ করেন। এছাড়া তিনি বিভিন্ন টেলিভিশন সঙ্গীত প্রতিযোগিতামূলক অনুষ্ঠানে বিচারকের দায়িত্ব পালন করে থাকেন।

কর্মজীবন
--------

রবজিয়ানি বিজ্ঞাপনে কাজের মধ্য দিয়ে তার কর্মজীবন শুরু করেন। এই সময়ে তিনি হৃদয়নাথ মঙ্গেশকরের অধীনে সঙ্গীতের তালিম নিচ্ছিলেন। ১৯৯৭ সালে তার এক বন্ধুর উপদেশে তিনি সা রে গা মা পা অনুষ্ঠানে অডিশন দেন এবং নির্বাচিত হন। পরে তিনি ১৯৯৯ সালে বিশাল দাদলানির সাথে যৌথভাবে বিশাল-শেখর যুগল গড়ে তুলেন। এই যুগল পরবর্তী অসংখ্য বলিউড চলচ্চিত্রে একসাথে কাজ করে। রবজিয়ানি ২০০৭ ও ২০১০ সালে সা রে গা মা পা অনুষ্ঠানের বিচারকের দায়িত্ব পালন করেন।

রবজিয়ানির গাওয়া কয়েকটি জনপ্রিয় গান হল "তুঝে ভুলা দিয়া", "বিন তেরে" ও "মেহেরবান"। তিনি ২০১৩ সালে *চেন্নাই এক্সপ্রেস* চলচ্চিত্রের "তিতলি" গানের জন্য শ্রেষ্ঠ গান রেকর্ডিং ও পুনর্মিশ্রণ বিভাগে মির্চি সঙ্গীত পুরস্কার অর্জন করেন। ২০১৪ সালে তিনি *হাসি তো ফাসি* চলচ্চিত্রের "জেহনসিব" গানে কণ্ঠ দিয়ে শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কারের মনোনয়ন লাভ করেন। ২০১৬ সালে তিনি *নীরজা* চলচ্চিত্রে অভিনয় করেন। এই চলচ্চিত্রে তার ভূমিকা স্বল্পস্থায়ী হলেও তার অভিনয় প্রশংসিত হয়, এবং তিনি শ্রেষ্ঠ আগামীর তারকা হিসেবে স্টারডাস্ট পুরস্কারের মনোনয়ন লাভ করেন।

তথ্যসূত্র
---------

1. ↑  "60th Britannia Filmfare Awards 2014 Live Updates on Times of India"। *দ্য টাইমস অব ইন্ডিয়া*। সংগ্রহের তারিখ ২৯ এপ্রিল ২০২০।
2. 1 2  ভাট, যেশা (২৬ ফেব্রুয়ারি ২০১৭)। "For me chilling means making music: Shekhar Ravjiani"। *দ্য টাইমস অব ইন্ডিয়া* (ইংরেজি ভাষায়)। সংগ্রহের তারিখ ২৯ এপ্রিল ২০২০।
3. ↑  পারান্দে, শ্বেতা (২৮ ফেব্রুয়ারি ২০১৪)। "Mirchi Music Awards 2014 winners: Shahrukh Khan, Farhan Akhtar honoured; Aashiqui 2 wins 7 trophies"। *ইন্ডিয়া.কম* (ইংরেজি ভাষায়)। সংগ্রহের তারিখ ২৯ এপ্রিল ২০২০।
4. ↑  "Nominations for the 60th Britannia Filmfare Awards"। *ফিল্মফেয়ার* (ইংরেজি ভাষায়)। সংগ্রহের তারিখ ২৯ এপ্রিল ২০২০।

বহিঃসংযোগ
---------

* ইন্টারনেট মুভি ডেটাবেজে শেখর রবজিয়ানি (ইংরেজি)
**প্রশান্ত কুমার রায়** একজন বাংলাদেশি সরকারি কর্মকর্তা যিনি ২০ মার্চ ২০১৬ থেকে ১৪ এপ্রিল ২০১৭ সাল পর্যন্ত গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের সচিব হিসেবে দায়িত্ব পালন করেছেন।

জন্ম ও প্রাথমিক জীবন
--------------------

কর্মজীবন
--------

প্রশান্ত কুমার রায় বাংলাদেশ সিভিল সার্ভিস (প্রশাসন) ক্যাডারে যোগদান করে প্রশাসনের বিভিন্ন পদে দায়িত্ব পালন করেছিলেন। তিনি ২০ মার্চ ২০১৬ থেকে ১৪ এপ্রিল ২০১৭ সাল পর্যন্ত গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের সচিব হিসেবে দায়িত্ব পালন করেছেন।

### দুর্নীতির অভিযোগ

বিভিন্ন অনিয়ম ও জ্ঞাত আয় বহির্ভূত সম্পদ অর্জনের অভিযোগে ২৯ অক্টোবর ২০১৯ সালে দুর্নীতি দমন কমিশন (দুদক) তাকে জিজ্ঞাসাবাদ করে। পল্লী উন্নয়ন ও সমবায় বিভাগের সচিব হিসেবে দায়িত্ব পালনকালেনের সময়ের ডেনিম পলিমার ইন্ডাস্ট্রিজ লিমিটেড ও ডেনিম এক্সপোর্ট প্রসেসিং লিমিটেড নামের দুটি প্রতিষ্ঠানে শেয়ার বিক্রির চুক্তি করেছেন বলে একটি অভিযোগ ছিল তার বিরুদ্ধে।

তথ্যসূত্র
---------

1. 1 2  "পল্লী উন্নয়ন ও সমবায় বিভাগের সিনিয়র সচিব/ সচিবগণের তালিকা"। *বাংলাদেশ জাতীয় তথ্য বাতায়ন*। ১০ নভেম্বর ২০১৯। ২৩ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৩ জানুয়ারি ২০২০।
2. ↑  "সাবেক সচিব প্রশান্ত কুমার রায়কে জিজ্ঞাসাবাদ"। *প্রথম আলো*। ২৯ অক্টোবর ২০১৯। সংগ্রহের তারিখ ২৩ জানুয়ারি ২০২০।
3. ↑  "সমবায়সচিবের বাণিজ্যিক তৎপরতা?"। *প্রথম আলো*। সংগ্রহের তারিখ ২০২০-০১-২৩।
**জামে' আসর হাসসানিল বলকিয়াহ মসজিদ** (মালয়: *Masjid Jame' Asr Hassanil Bolkiah* বা *মসজিদ জামে' আসর হাসসানিল বলকিয়াহ*) হলো ব্রুনাইয়ের বন্দর সেরি বেগাওয়ানে অবস্থিত একটি মসজিদ। এটি সুলতান ওমর আলি সাইফুদ্দিন মসজিদের পর ব্রুনাইয়ের দ্বিতীয় জাতীয় মসজিদ।

ইতিহাস
------

জামে' আসর হাসসানিল বলকিয়াহ মসজিদটি ব্রুনাইয়ের ২৯ তম এবং বর্তমান সুলতান হাসসান আল-বলকিয়াহর ওয়াকফে নির্মাণ করা হয়েছে। ১৯৮৮ সালে কিয়ারংয়ের ২০ একর জায়গায় এর নির্মাণকাজ শুরু হয়েছিল এবং ৬ বছর পর, ১৯৯৪ সালের ১৪ই জুলাই তারিখে সুলতান মাগরিব ও এশার নামাজ আদায় করে উদ্বোধন করেন।

এই মসজিদে একসাথে ৫,০০০ জন মুসল্লি নামাজ আদায় করতে পারে, যার ফলস্বরূপ এটি দেশের বৃহত্তম মসজিদে পরিণত হয়েছে।

এই মসজিদে ২৯টি সোনালি রঙের গম্বুজ এবং ৪টি মিনার রয়েছে, যাদের উচ্চতা ৫৮ মিটার (১৯০ ফুট) করে।

আরো দেখুন
---------

* ব্রুনাইয়ের মসজিদের তালিকা

তথ্যসূত্র
---------

1. 1 2 3 4  "SenaraiMasjid - Jame' 'Asr Hassanil Bolkiah"। *www.kheu.gov.bn* (ইংরেজি ভাষায়)। সংগ্রহের তারিখ ২০১৭-০৯-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  "Jame' Asr Hassanil Bolkiah Mosque - Royal Brunei Airlines" (ইংরেজি ভাষায়)। সংগ্রহের তারিখ ২০১৭-০৯-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**এভা গ্রিন** (ফরাসি: Eva Gaëlle Green) (জন্ম: ৫ই জুলাই, ১৯৮০) একজন ফরাসি চলচ্চিত্র অভিনেত্রী ও মডেল। তার জন্ম ও বেড়ে ওঠা প্যারিসে, বর্তমানে কখনও কখনও লন্ডনেও থাকেন। *ভগ* ম্যাগাজিন তাকে "killer looks, intelligence and modesty"-এর জন্য প্রশংসা করেছে আর *দি ইন্ডিপেন্ডিন্ট* ম্যাগাজিন তাকে "gothic, quirky, and sexy" হিসেবে বর্ণনা করেছে। তিনি অভিনেত্রী Marlène Jobert এর কন্যা।

গ্রিনের প্রথম সিনেমা *দ্য ড্রিমার্স*। ছবিটিতে প্রচুর নগ্ন দৃশ্য থাকার কারণে তিনি বিতর্কিত হয়ে পড়েন। পরে ২০০৬ সালে *কিংডম অফ হ্যাভেন*-এ অভিনয় করে প্রশংসা কুড়ান। ২০০৬ সালের জেমস বন্ড সিনেমা *ক্যাসিনো রয়্যাল*-এ বন্ড গার্ল ছিলেন গ্রিন। এই চরিত্রের জন্য তিনি বাফটা পুরস্কার অর্জন করেন। পরবর্তীতে অনেক ইন্ডিপেন্ডেন্ট ছবিতেও কাজ করেছেন তিনি।

চলচ্চিত্র তালিকা
----------------

| বছর | চলচ্চিত্র | চরিত্র | টীকা ও পুরস্কার |
| --- | --- | --- | --- |
| ২০০৩ | *দ্য ড্রিমার্স* | ইসাবেল | মনোনীত – ইউরোপিয়ান ফিল্ম অ্যাওয়ার্ডস – সেরা অভিনেত্রী |
| ২০০৪ | *অর্সিন লুপিন* | ক্লারিসা দ্য দ্যুরে-সুবিসে |  |
| ২০০৫ | *কিংডম অফ হ্যাভেন* | সিবিলা |  |
| ২০০৬ | *ক্যাসিনো রয়্যাল* | ভেসপার লিন্ড | **বিজয়ী** - বাফটা রেইজিং স্টার অ্যাওয়ার্ড **বিজয়ী** - এম্পায়ার অ্যাওয়ার্ড – বেস্ট ফিমেল নিউকামার  মনোনীত - স্যাটার্ন পুরস্কার – সেরা পার্শ্ব অভিনেত্রী |
| ২০০৭ | *দ্য গোল্ডেন কম্পাস* | সেরাফিনা পেকালা |  |
| ২০০৯ | *ফ্র্যাংকলিন* | এমিলিয়া/স্যালি |  |
| *ক্র্যাক্‌স* | মিস জি |  |
| ২০১০ | *ওম্ব* | রেবেকা | কাজ চলছে |
| *দ্য লাস্ট ওয়ার্ড* |  | কাজ চলছে |

ব্যক্তিগত জীবন
--------------

প্রচুর নগ্ন দৃশ্য ও যৌনতা পূর্ণ চরিত্রে অভিনয় করেন কেন, এ প্রসঙ্গে জিজ্ঞেস করা হলে এভা নিজেকে বাস্তব জীবনে খুবই লাজুক একজন মানুষ বলে পরিচয় দিয়ে বলেন, "আমি যে ঠিক কেন এই কাজ করি জানি না। আমার থেরাপি নেওয়া দরকার!"

বহিঃসংযোগ
---------

* ইন্টারনেট মুভি ডেটাবেজে Eva Green (ইংরেজি)
জাহাঙ্গীর তারেক
**জাহাঙ্গীর তারেক** (১লা জানুয়ারি, ১৯৪৩ - ২৯শে জুন ২০১০) বাংলাদেশের একজন ভাষাবিদ, শিক্ষক ও গবেষক ছিলেন। তিনি ঢাকা বিশ্ববিদ্যালয়ের আধুনিক ভাষা ইনস্টিটিউটে অধ্যাপনা করতেন। বাংলা, ইংরেজি, ফরাসি, জার্মান, ইতালীয়, স্পেনীয়, পর্তুগিজ, হিন্দি, উর্দু, আরবি, ফার্সি, সংস্কৃত, লাতিন ও ওলন্দাজ ভাষায় তিনি সবিশেষ দখল অর্জন করেছিলেন।

জন্ম
----

জাহাঙ্গীর তারেক ১৯৪৩ সালের পয়লা জানুয়ারি বরিশালে জন্মগ্রহণ করেন।

শিক্ষা
------

জাহাঙ্গীর তারেক ১৯৬৪ সালে ঢাকা বিশ্ববিদ্যালয় থেকে বাংলা সাহিত্যে স্নাতকোত্তর উপাধি অর্জন করেন। এরপর তিনি প্যারিসের সর্বন বিশ্ববিদ্যালয় থেকে ১৯৭১ সালে ফরাসি সাহিত্যে এবং ১৯৭৩ সালে প্যারিস বিশ্ববিদ্যালয় থেকে ইংরেজি সাহিত্যে স্নাতকোত্তর উপাধি লাভ করেন। অতঃপর তিনি সর্বন বিশ্ববিদ্যালয় থেকে ১৯৭৬ সালে ডক্টরেট উপাধি অর্জন করেন। এরপর ফ্রান্সের ক্রেডিফে ১৯৮৪-১৯৮৫ সালে এক বছরের প্রশিক্ষণ এবং গবেষণা কর্মসূচী সম্পূর্ণ করেন ‘টেকনিক্স অব মডার্ন এডুকেশন’ বিষয়ে। জুন ১৯৯১ থেকে নভেম্বর ১৯৯২ পর্যন্ত ডক্টর জাহাঙ্গীর তারেক বৃত্তিপ্রাপ্ত গবেষণা সহযোগী (রিসার্চ ফেলো) হিসেবে মিউনিখ বিশ্ববিদ্যালয়ের আলেক্সান্ডার ফন হুমবোল্ট ফাউন্ডেশনে কাজ করেন।

কর্ম
----

জাহাঙ্গীর তারেক বাংলা ভাষায় অনুবাদে গুরুত্বপূর্ণ কাজ করেছেন। বাংলা একাডেমী থেকে প্রকাশিত হয়েছে তার অনূদিত *শব্দার্থ-বিজ্ঞানের মূলসূত্র* (*প্রিন্সিপলস অব সেম্যান্টিক্স*—স্টিফেন উলম্যান রচিত), গ্যুস্তাভ ফ্লোবেরের *মাদাম বোভারি*। এ ছাড়া তিনি অনুবাদ করেছেন *কারিগরি বিদ্যার দিশারী* (*ট্রেইল ব্লেজার্স অব টেকনোলজি*— হারল্যান্ড ম্যাঞ্চেস্টার), *সামাজিক সংকটে বিজ্ঞানের ভূমিকা* (*ক্যান সায়েন্স সেভ আস?*— জর্জ এ লুন্ডবার্গ)।

জাহাঙ্গীর তারেকের মৌলিক রচনা এবং গবেষণাপত্রও অনেক। বাংলা একাডেমী প্রকাশিত *সিম্বলিস্ট লিটারেচার*, নজরুল ইনস্টিটিউট প্রকাশিত *কাজী নজরুল ইসলামের কবিতা ও গানের ওপর ফ্রেঞ্চ এবং স্প্যানিশ ভাষায় বিভিন্ন রচনা*। ইনস্টিটিউট অব মডার্ন ল্যাঙ্গুয়েজেসের গবেষণা সাময়িকীতে প্রকাশিত *বেসিক বাংলা ভোকাবুলারি* ("বাংলা ভাষার মৌলিক শব্দভাণ্ডার"), বাংলা একাডেমী পত্রিকায় প্রকাশিত *ম্যান’স স্টেট ইন দ্য প্লেজ অব কাম্যু* ("কাম্যুর নাটকগুলিতে মানুষের স্থান"), *রোমান্টিসিজম অ্যান্ড কান্টিয়ান ফিলসফি* ("রোমান্টিকবাদ ও কান্টীয় দর্শন"), *দ্য থিওরি অভ আর্ট অভ ফ্রাঙ্কফুর্ট ফিলসফি* ("ফ্রাংকফুর্ট দর্শনের শিল্পতত্ত্ব"), ইত্যাদি।

বাংলা একাডেমীর বহুল ব্যবহূত বাংলা-থেকে-ইংরেজি ও ইংরেজি-থেকে-বাংলা অভিধান দুইটিরও অন্যতম সম্পাদক ছিলেন জাহাঙ্গীর তারেক। তিনি ‘সিডা’র লিগ্যাল রিফর্ম প্রকল্পাধীন ইংরেজি-থেকে-বাংলা আইনি অভিধানের ওপরও কাজ করে গেছেন ২০০৩ সালের জানুয়ারি থেকে।

তারেক ‘আন্তর্জাতিক নজরুলচর্চা কেন্দ্র’-র জাতীয় কমিটির সহ-সভাপতি এবং ‘ইন্টারন্যাশনাল মাদার ল্যাঙ্গুয়েজ ইনস্টিটিউট’-এর (আন্তর্জাতিক মাতৃভাষা ইনস্টিটিউট) উপদেষ্টা ছিলেন।

সম্মাননা ও স্বীকৃতি
-------------------

মৃত্যু
------

২৯শে জুন ২০১০ মাত্র ৬৭ বছর বয়সে হৃদযন্ত্রের ক্রিয়া বন্ধ হওয়ায় তিনি আকস্মিক মৃত্যুবরণ করেন।

তথ্যসূত্র
---------

1. ↑  ', "শ্রদ্ধাঞ্জলি: বহুভাষাবিদ জাহাঙ্গীর তারেক", আবদুশ শাকুর | তারিখ: ১১-০৭-২০১০
**শাশলিক** বা **সাসলিক** (ফার্সি: شیشلیک‎‎, আর্মেনিয়ান: խորոված খরোভাতস, আজারবাইজানীয়: şişlik বা টিকে কাবাব, জর্জিয়ান: მწვადი, রাশিয়ান: шашлык, ইউক্রেনীয়: шашлик, পোলিশ: sasłyk, লিথুয়ানিয়ান: šašlykas, তুর্কি: şaşlık , হিব্রু: שישליק‎‎, উর্দু: شاشلک) হচ্ছে গ্রিল করা পেচানো মাংসের খাবার যা ইরান, পূর্ব ও মধ্য ইউরোপ (রাশিয়া, ইউক্রেন, বেলারুশ, রোমানিয়া, বুলগেরিয়া, ক্রোয়েশিয়া, পোল্যান্ড, হাঙ্গেরী), উত্তর ইউরোপ (লাটভিয়া, লিথুয়ানিয়া, এস্তোনিয়া), ককেশাস (আর্মেনিয়া, আজারবাইজান, জর্জিয়া), মধ্য এশিয়া, আফগানিস্তান, ইসরায়েল, ইরাক, মঙ্গোলিয়া, মরক্কো, বাংলাদেশ, পাকিস্তান, তুরস্ক এবং অন্যান্য জায়গায় পাওয়া যায়।

শাশলিক (অর্থ পেচানো মাংস) মূলত ভেড়ার মাংস থেকে তৈরি করা হত। আজকাল এটি স্থানীয় পছন্দ এবং ধর্মীয় অনুষ্ঠানের উপর নির্ভর করে গরু বা শূকরের মাংস থেকে তৈরি করা হয়। এই প্যাঁচ শুধুমাত্র মাংস দিয়ে তৈরী হয় অথবা মাংস, চর্বি এবং সবজি যেমন মরিচ, পেঁয়াজ, মাশরুম এবং টমেটো টুকরা সঙ্গে গেঁথে দেওয়া হয়।

নামকরণ ও ইতিহাস
---------------

প্রস্তুতি
---------

তাজিকিস্তানের পোস্ট্যাল স্ট্যাম্প যেখানে একজন বৃদ্ধ ব্যক্তি মঙ্গলের উপর শাশলিক তৈরী করেছেন
ইরানি রান্নাতে, শাশলিকের মাংস (শিশ কাবাবের বিপরীত) হিসেবে বড় মাংসের টুকরো নেওয়া হয়। অন্যান্য জায়গায় মাঝারি আকারের মাংসের টুকরো ব্রোচেটের অনুরূপ তৈরি করা হয় ,। মাংস ভিনেগার দিয়ে মেরিনেট করা হয় সাথে পেঁয়াজ, শাকসব্জী ও মশলা যোগ করা হয়. । শাশলিক সাধারনত মঙ্গল নামক গ্রিলে রান্না করা হয়।

সমজাতীয় খাবার
--------------

এন্টিকুচস - পেরু এবং অন্যান্য আন্দিয় রাজ্য
  
অ্যারোস্টিসিনি - ইতালি (আব্রুজো)
  
ব্রোচেট - ফ্রান্স, স্পেন (কাতালোনিয়া)
  
চিসলিক- নর্থ ডাকোটা, সাউথ ডাকোটা, আমেরিকান ওয়েস্ট
  
চুয়ানর - চীন
  
চুর‌্যাস্কো - ব্রাজিল
  
এস্পেতাদো - পর্তুগাল
  
ফ্রিগারুই - রোমানিয়া
  
খরোভাতস - আর্মেনিয়া
  
মতসভাদি - জর্জিয়া
  
পিনচিতোস - স্পেন (আন্দালুসিয়া এবং এক্সট্রিমাডুরা)
  
সাতে - দক্ষিণ পূর্ব এশিয়া (ইন্দোনেশিয়া, মালয়েশিয়া, থাইল্যান্ড, এবং ফিলিপাইন) এবং নেদারল্যান্ডস
  
সৌভলাকি - গ্রীস
  
ইয়াকিতোরি - জাপান
  
শিশ কেবাপ - তুরস্ক
  
সোসাতি - দক্ষিণ আফ্রিকা
  
রাজ্নজিসি - সার্বিয়া, ক্রোয়েশিয়া
  
শিক কাবাব - বাংলাদেশ, ভারত, পাকিস্তান এবং আফগানিস্তান
  
সুভলা - সাইপ্রাস
  
কোচি - কোরিয়া

তথ্যসূত্র
---------

1. ↑  "untitled"। *starling.rinet.ru*। সংগ্রহের তারিখ ১০ মে ২০১৭।
2. ↑  "Shashlik - Define Shashlik at Dictionary.com"। সংগ্রহের তারিখ ১০ মে ২০১৭।
3. ↑  "szaszłyk – Encyklopedia PWN – źródło wiarygodnej i rzetelnej wiedzy"। *encyklopedia.pwn.pl*। ১৩ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ১০ মে ২০১৭।
4. ↑  "সংরক্ষণাগারভুক্ত অনুলিপি"। ১২ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০১৭।
5. ↑  "সংরক্ষণাগারভুক্ত অনুলিপি"। ১২ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০১৭।
6. ↑  Marinade recipes for shashlik at RusslandJournal.de
**মনোরমা থামপুরাত্তি** ছিলেন আঠারো শতকের ভারতবর্ষের একজন নারী সংস্কৃত পণ্ডিত।তিনি দক্ষিণ ভারতের কেরালায় সুপরিচিত ছিলেন। তিনি কোত্তাক্কলের কিজাক্কে কোভিলাকামের অন্তর্গত ছিলেন। কিজাক্কে কোভিলাকাম হল কোঝিকোড়ের জামোরিন রাজবংশের একটি শাখা। সেই সময় মহিলাদের জন্য শিক্ষালাভ করার সুযোগ ছিলনা কিন্তু রাজপরিবারের সদস্য হওয়ার কারণে তিনি ঐতিহ্যবাহী সংস্কৃত শিক্ষা লাভের সৌভাগ্য পেয়েছিলেন। তিনি ভাষা আয়ত্ত করেছিলেন এবং তাই অল্প বয়সেই বিভিন্ন শাস্ত্রের জ্ঞানের ভান্ডারে প্রবেশ করেছিলেন। তিনি সেই ভাষা পূর্ণরূপে আয়ত্ত করেন এবং সেই কারনেই খুব অল্প বয়সে বিভিন্ন শাস্ত্রের জ্ঞানের ভান্ডারের দরজা তার জন্য উন্মোচিত হয়ে উঠেছিল। তিনি সংস্কৃতে বেশ কিছু শ্লোক রচনা করেছিলেন। তিনি একজন প্রতিভাধর কবি হিসেবে সমগ্র কেরালা রাজ্যে সুপরিচিত ছিলেন। কিন্তু দুর্ভাগ্যবশত তার রচিত সামান্য কয়েকটি শ্লোক ছাড়া তার বেশিরভাগ রচনা কালের অতলে তলিয়ে গেছে এবং তাদের সন্ধান পাওয়া সম্ভব হয়ে ওঠেনি।

মনোরমা থামপুরাত্তি ছিলেন ত্রাভাঙ্কোরের শ্রী কার্তিকা তিরুনাল বলরাম ভার্মা মহারাজার (১৭২৪-৯৮) সমসাময়িক। শ্রী কার্তিক তিরুনাল বলরাম ধর্ম‌রাজ উপাধি পেয়েছিলেন। মহীশূরের টিপু সুলতান যখন মালাবার আক্রমণ করেন সেই সময় তিনি ত্রাভাঙ্কোরে নির্বাসনে ছিলেন। ত্রাভাঙ্কোরে নির্বাসনের সময়ই রাজা নাট্যতত্ত্বের উপর গ্রন্থ বলরামা ভরতম -এর রচনা সম্পূর্ণ করেছিলেন এবং মনোরমা থামপুরাত্তি তাকে মন্তব্য ও সুপরামর্শ প্রদান করে গ্রন্থের রচনা ও ফলপ্রসূ সমাপণে সহায়তা করেন। রাজা কার্তিকা তিরুনালের সাথে তার পত্রব্যবহার ঐতিহাসিকভাবে গুরুত্বপূর্ণ।

তথ্যসূত্র
---------

1. ↑  "A case for a women's literary history in Malayalam 99"। *Social Scientist*। **23** (269–71): 99। অক্টো–ডিসে ১৯৯৫। সংগ্রহের তারিখ ৩ জুন ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Devika , Methil। "Balarama Bharatam by Maharaja Kartika Thirunal Balarama Varma"। সংগ্রহের তারিখ ১৩ মে ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
একই নামের অন্য ব্যক্তিদের নিবন্ধের জন্য জাহাঙ্গীর আলম (দ্ব্যর্থতা নিরসন) দেখুন।

**জাহাঙ্গীর আলম** একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের (ঢাবি) ফলিত রসায়ন ও কেমিকৌশল বিভাগের অধ্যাপক এবং ঢাকায় অবস্থিত বেসরকারি বিশ্ববিদ্যালয়, অতীশ দীপঙ্কর বিজ্ঞান ও প্রযুক্তি বিশ্ববিদ্যালয়ের উপাচার্য।

শিক্ষা
------

তিনি ঢাকা বিশ্ববিদ্যালয়ের ফলিত রসায়ন ও কেমিকৌশল বিভাগ থেকে ১৯৯৫ সালে স্নাতক এবং ১৯৯৬ সালে স্নাতকোত্তর ডিগ্রি লাভ করেন। জাপানের কুমামোতো বিশ্ববিদ্যালয় থেকে ২০০৫ সালে পিএইচডি ডিগ্রি অর্জন করেন তিনি।

কর্মজীবন
--------

জাহাঙ্গীর আলম ঢাকা বিশ্ববিদ্যালয়ের ফলিত রসায়ন ও কেমিকৌশল বিভাগে দীর্ঘদিন অধ্যাপনা করেছেন। ২০২২ সালের ১৯ জানুয়ারি তারিখে তাকে ঢাকায় অবস্থিত বেসরকারি বিশ্ববিদ্যালয়, অতীশ দীপঙ্কর বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে নিয়োগে প্রজ্ঞাপন জারি করা হয়। তিনি ২৪ তারিখে উপাচার্য হিসেবে যোগদান করেন।

প্রকাশনা
--------

দেশীয় এবং আন্তর্জাতিক জার্নালে তার উল্লেখযোগ্য সংখ্যক গবেষণা প্রবন্ধ প্রকাশিত হয়েছে।

তথ্যসূত্র
---------

1. ↑  "অতীশ দীপঙ্করের নতুন উপাচার্য ড. মো. জাহাঙ্গীর আলম"। *কালের কণ্ঠ*। ২৪ জানুয়ারি ২০২২।
2. ↑  "অতীশ দীপঙ্করের নতুন উপাচার্য জাহাঙ্গীর আলম"। *আজকের পত্রিকা*। ২০ জানুয়ারি ২০২২। সংগ্রহের তারিখ ২৪ জানুয়ারি ২০২২।
3. 1 2 3  "DR. MD. ZAHANGIR ALAM" [ড. মো. জাহাঙ্গীর আলম]। *ঢাকা বিশ্ববিদ্যালয়* (ইংরেজি ভাষায়)। সংগ্রহের তারিখ ২৪ জানুয়ারি ২০২২।
4. ↑  "অতীশ দীপঙ্করের নতুন ভিসি ঢাবি অধ্যাপক জাহাঙ্গীর আলম"। *দ্য ডেইলি ক্যাম্পাস*। ২০ জানুয়ারি ২০২২। সংগ্রহের তারিখ ২৪ জানুয়ারি ২০২২।
5. ↑  "অতীশ দীপঙ্কর বিশ্ববিদ্যালয়ের নতুন উপাচার্য জাহাঙ্গীর আলম"। *যায়যায়দিন*। ২৬ জানুয়ারি ২০২২।
২০০৬ সালে ‍সোব্রিনো ডি বোতিন রেস্তোঁরা।
**সোব্রিনো ডি বোতিন** ১৭২৫ খ্রিস্টাব্দে প্রতিষ্ঠিত একটি স্প্যানিশ রেস্তোরা যা বিশ্বের সবচেয়ে পুরাতন রেস্তোরা, যা এখনো তার কার্যক্রম চালু রেখেছে।  শিল্পী ফ্রান্সিসকো ডি গোয়া রয়্যাল একাডেমি অফ ফাইন আর্টসে কাজের পূর্বে এই রেস্তোরায় ওয়েটারের কাজ করেছেন। উল্লেখ আর্নেস্ট হেমিংওয়ের উপন্যাসে এবং বেনিতো পেরেজ গাল্ডেসের *ফোর্চুনেটা ওয়ািই জ্যাচিন্তা* বইতে (১৮১৮ -১৮৮৭ সালে প্রকাশিত) এই রেস্তোরার উল্লেখ পাওয়া যায়।

ইতিহাস
------

ফ্রাঞ্চের জিয়ান বোতিন এবং তার স্ত্রী এই রেস্তোঁরাটি ১৭৫২ সালে চালু করে, যার প্রকৃত নাম ছিল কাসা বোতিন। পরবর্তীতে তাদের এক ভাতিজা এটির দায়িত্ব ভার গ্রহণ করে এবং এর নাম পরিবর্তন করে রাখে সোবরিনো ডি বোতিন যা আজও টিকে আছে। সোবরিনো একটি স্প্যানিশ শব্দ যার অর্থ ভাতিজা।

রেস্তোঁরাটির ভিত্তি ১৫৯০ সালের এবং রেস্তোঁরাটির তুলনায় খুব পুরাতন।

মুল রন্ধনপ্রক্রিয়া ব্যবহার করা ছাড়াও, রেস্তোঁরাটির চুলার আগুন সর্বদা জ্বলিয়ে রাখা হয়, যা কখনই নিভানো হয় না। আর্নেস্ট হেমিংওয়ের উপন্যাস *দ্য সান* *অলসো রাইজস* -এর শেষের পৃষ্ঠায় রেস্তোঁরা ও তার *কোচিনিলো আসাডো* (দুগ্ধপান (ছোট বুঝাতে) করছে এমন শুকর) খাবারের বিশেষত্বটি উল্লেখ করা হয়েছে। এর আরও একটি বিশেষ খাবার হচ্ছে *সোপা ডি আজো* ( মুরগির ঝোলের মধ্যে প্রস্তুত করা ডিম যা শেরি এবং রসুনের সাথে পরিবেশন করা হয়):যা মাদ্রিলেনও প্রকাশকদের সাথে নিয়ে যাবার খাবার জন্য খুবিই প্রিয়।

বহিঃসংযোগ
---------

তথ্যসূত্র
---------

1. ↑  "The World's Oldest Eatery, Casa Botin, Reigns in Spain"। *people.com*। ১৬ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০২১।
**দেবালা মিত্র** (১৪ ডিসেম্বর ১৯২৫ – ২ ডিসেম্বর ২০০৫) একজন ভারতীয় প্রত্নতত্ত্ববিদ। তিনি ১৯৮১ থেকে ১৯৮৩ সাল পর্যন্ত ভারতের প্রত্নতাত্ত্বিক জরিপের (এএসআই) মহাপরিচালক হিসাবে দায়িত্ব পালন করেন। তিনি প্রথম নারী প্রত্নতত্ত্ববিদ এএসআই প্রধান।

জন্ম ও প্রারম্ভিক জীবন
----------------------

দেবলা মিত্র ১৯২৫ খ্রিস্টাব্দের ১৪ ডিসেম্বর বেঙ্গল প্রেসিডেন্সির (বর্তমানে বাংলাদেশ) খুলনার আজগড়া গ্রামে জন্মগ্রহণ করেন। পিতা রাখালচন্দ্র পাল ও মাতা শৈলবালা দেবী। খুলনা গার্লস স্কুলে পড়াশোনা করেন। ১৯৪০ খ্রিস্টাব্দে ম্যাট্রিক পাশ করেন। অল্প বয়সেই তার বিবাহ হয় মোহনলাল মিত্রের সঙ্গে। সংসার কর্মের সঙ্গে তিনি অদম্য নিষ্ঠায় পড়াশোনা করেছেন। আই এ, বি এ ও প্রথম শ্রেণীতে দ্বিতীয় হয়ে প্রাচীন ভারতীয় ইতিহাস নিয়ে এম এ পাশ করেন কলকাতা বিশ্ববিদ্যালয় থেকে ১৯৪৬ খ্রিস্টাব্দে। ১৯৫০-৫২ খ্রিস্টাব্দে রিসার্চ স্কলার হিসাবে  কলকাতা বিশ্ববিদ্যালয়েই কর্মরত থাকেন। ১৯৬৩ খ্রিস্টাব্দে তিনি তেলকুপির মন্দিরের উপর গবেষণা করে গ্রিফিথ পুরস্কার লাভ করেন।

এএসআই বা ভারতীয় পুরাতত্ত্ব সর্বেক্ষণ
-------------------------------------

মিত্র ১৯৪০-এর দশকে এএসআই-তে যোগ দেন এবং ১৯৮১ সালে বি কে থাপারের মহাপরিচালক পদে অধিষ্ঠিত হওয়ার আগে এএসআই এর অতিরিক্ত মহাপরিচালক হিসাবে দায়িত্ব পালন করেন।

তথ্যসূত্র
---------

1. ↑   অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ১৭১, আইএসবিএন ৯৭৮-৮১-৭৯৫৫-২৯২-৬

* "Obituary"। *Purattatva* (৩৩)। ২০০৩।

|
|  |
| পূর্বসূরীবি. কে. থাপার | **ভারতের প্রত্নতাত্ত্বিক জরিপ মহাপরিচালক**১৯৮১ - ১৯৮৩ | উত্তরসূরীএম. এস. নাগরাজ রাও |
|